PRAEFATIO AUCTORIS 
Ce > — 
En Flora Pyrenaea inchoata. Opportunum auxilium nonnullis; 
curiosum, saltem, aliis; paucis etiam desideratum. 
Dixi inchoatam Floram non eadem ac Halleri modestia, sed veri- 
tati prone nixus. Inchoata est Flora pyrenaea, quae non universos 
Pyrenaeos comprehendit, sed eorum partem tantum, quamvis reapse 
latam, quae Hispaniam a Gallia dividit, aut quae inter utrasque stat. 
Nee omnes sinus, vel latebras illius partis, quam meis humeris su- 
scepi, me persolvisse jacti'em. Viginti impendi annos in perquisitio- 
nibus meis, iis vicissitudinibus, iisve difficultatibus submissus, quibus 
peregrinator botanicus, seu in regione alpina, quamvis meridionali, vel 
magis adhue per Hispaniam obnoxius est, Fuerunt certe anni minus 
prae aliis prosperi. Si aetas non urgeret, decem annos amplius in hisce 
montibus impendere sane voluissem, praecipue quoad menses Iunii, et 
Iulii, quum mensibus istis, vel in regionibus inferioribus, vel in su- 
perioribus, majores scateant Pyrenaeorum divitiae, vix ab unius ho- 
minis vita excipiendae. Tune nisi absoluta, ditior certe et politior 
exiisset Flora Pyrenaea. Quadraginta annos opus suum magnus per- 
tractavit Hallerus, nee tamen omnia suis oculis vidit, nee ea quae 
ipse inspexit cuneta pari felicitate digessit. Amplius quinquaginta annos 
in suam Floram Italicam incubuit Bertoloni, neque eam plane abso- 
lutam nobis dereliquit. Fuchsium opera sua botaniea maturantem, mi- 
nimeque festinantem non corripuit Conr. Gesner, quin imo eius genio 
indulsit: « Voluissem ego et mea diutius premere », in litteris ad Oc- 
conem (datis 26 Sept. 1565). Profecto bene exclamavit Linnaeus: Quis 
sufficientes habuit observationes? (Epist. ad Haller. p. 4). Ast pauci re- 
vera preparati fuimus; in plures cadit * Illud praecipue impedit quod 
nobis cito placemus , (Sen. Epist. 59). Unde non partus sed abortus 
emissi sunt. Et ego tam longe absum a vanitate existimandi, me ab- 
solvisse horum montium studium, quin imo eos studio acerrimi, et so- 
lertissimi botanici etiam, atque etiam commendem. 
